**OBEC ŠARIŠSKÁ PORUBA**

**Z Á P I S N I C A**

**zo zasadnutia Obecného zastupiteľstva konaného dňa 18. 06. 2015**

**1. Otvorenie**

Riadne zasadnutie Obecného zastupiteľstva otvoril starosta obce. Zasadnutia sa zúčastnili všetci poslanci OZ a hlavná kontrolórka obce.

**2. Schválenie programu zasadnutia**

Za navrhnutý program zasadnutia OZ hlasovali poslanci nasledovne:

ZA: 5 PROTI: 0 ZDRŽALI SA: 0

*Uznesenie č. 20/2015 zo dňa 18.06.2015:*

Obecné zastupiteľstvo v Šar. Porube:

b) schvaľuje

- program zasadnutia Obecného zastupiteľstva

**3.** **Určenie zapisovateľa a overovateľov zápisnice**

Za zapisovateľa zápisnice bol určený P. Cina a za overovateľov zápisnice D. Ďurana a M. Šima.

**4.** **Kontrola prijatých uznesení**

* Stretnutie vlastníkov pozemkov v Lipníkoch, časť Šar. Poruba: - starosta zvolal stretnutie na piatok 26. 6. o 18:00 hod. v KD v Šar. Porube. Účasť poslancov OZ je vítaná.
* H. Martonová: - starosta povedal, že už podpísala pracovnú náplň,
* Verejné obstarávanie: - zajtra, t. j. v piatok príde predsedníčka PD, starosta s ňou predebatuje aj ponuku na vývoz žúmp. Je dohodnuté aj stretnutie s p. Remetom.
* je potrebné ešte dokončiť verejné obstarávanie na veľkoobjemové kontajnery a potravinové balíčky pre žiakov ZŠ.
* Zmluva o odbere odpadu z rómskej osady: - nesplnené uznesenie, lebo doteraz neprišla odpoveď zo skládky v Petrovciach – faktúru sme preto ešte neuhradili,
* Odvod vody z drenáže ihriska: - nesplnené uznesenie, starosta urgoval prerezávku asfaltu pre uloženie zberných žľabov,
* Audit za rok 2014: - starosta informoval o požiadavke auditora na doplnenie niektorých dokladov, preto ešte audit nie je ukončený.

**5.** **Správa č. 7/2015 o výsledkoch dohľadu nad hospodárením v ZŠ**

Okresný úrad v Prešove, odbor školstva vypracoval uvedenú správu, v ktorej boli obci vytknuté chyby a zistené nedostatky pri využívaní poskytnutých finančných prostriedkov.

Starosta: - informoval o poskytovaní podkladov kontrolnej komisii počas kontroly trvajúcej cca 3,5 mesiaca a tiež o liste z odboru školstva o navrhovaných opatreniach na odstránenie zistených nedostatkov.

* väčšina porušení sa týkala zákona č. 523/2004 Z. z. o rozpočtových pravidlách verejnej správy
* je potrebné opraviť Zriaďovaciu listinu ZŠ,
* nutnosť zverejňovania povinných údajov v rámci verejného obstarávania na obecnej stránke,
* porušovanie finančnej disciplíny (napr. aj na preddavky sa musia uzatvárať zmluvy s dodávateľmi prác a materiálu)
* dodávka nábytku do ZŠ v hodnote 1.900 Eur v hotovosti: - starosta predložil 3 ponuky dodávateľov, chýbalo zverejnenie na obecnej stránke, ale hlavne informovanie a zapojenie poslancov OZ!

P. Cina: - návrh zverejňovať faktúry na obecnej stránke osobitne za obec a osobitne za školu.

I. Gaľová: - pracovníčka OcÚ nech doplní faktúry aj do tabuľky faktúr vypracovanej v Exceli.

- navrhuje, aby sme na odbor školstva zaslali sťažnosť ohľadom dodržiavania termínov na odstránenie vytknutých nedostatkov – k dnešnému dňu sme pripomienky ešte nedostali a odstrániť ich máme do 30. 6. !

Starosta: - po obdržaní listu so skrátenými konkrétnymi opatreniami starosta zvolá osobitné zasadnutie OZ v predmetnej veci.

- na nasledujúcu schôdzu je potrebné znova prejsť opatrenia z NKÚ!

**6.** **ÚPSVaR – MOS, § 54**

* jednotné rozhodnutie nezamestnať občanov v rámci § 54 kvôli nedostatku finančných prostriedkov na obecnom účte,
* bol odoslaný list splnomocnencovi vlády pre rómske komunity p. Pollákovi ohľadom čiernych stavieb v rómskej osade,
* debata o možnosti výstavby bytového domu pre Rómov zo zdrojov ŠFRB – požiadavka na zistenie záujmu z ich strany o presťahovanie sa z ich obydlí do novopostavených bytov v budúcnosti, za tým účelom sa zvolá osobitné stretnutie,
* MOS: - všeobecná nespokojnosť s pracovnou disciplínou (požívanie alkoholu, lenivosť).

P. Cina: - návrh na obnovenie funkcie koordinátora pre aktivačnú činnosť

Starosta: - navrhol, aby vybraní pracovníci MOS časť aktivačnej činnosti vykonávali vo večerných a nočných hodinách ako občianska hliadka na kontrolu dodržiavania verejného poriadku,

* požiadavka na zorganizovanie stretnutia starostu, poslancov a predstaviteľov rómskej komunity za prítomnosti príslušníkov PZ SR a zástupcov ÚPSVaR,

M. Šima: - poukázal na vandalizmus rómskej mládeže pri ihrisku – návrhy na výrobu brány v chýbajúcej časti oplotenia ihriska a tiež na potrebu latríny.

Starosta: - na nasledujúcu schôdzu pripraví zoznam dlžníkov za komunálny odpad z rómskej osady.

**7.** **ZŠ, MŠ**

Starosta: - prišiel návrh riaditeľky MŠ na priznanie odmien pre zamestnancov MŠ – poslanci nesúhlasia s vyplatením odmien.

Kontrolórka obce: - konštatuje, že sú nízke poplatky za dieťa v MŠ – poslanci navrhujú pre budúci školský rok poplatok zvýšiť.

ZŠ: - požiadavka od riaditeľky na dodávku farebnej kopírky – bude potrebné verejné obstarávanie? – poslanci navrhujú, aby riaditeľka upresnila potrebné parametre kopírky.

P. Cina: - navrhuje v prípade vyššej ceny kopírky využiť verejné trhovisko.

Starosta: - informuje o aktivite riaditeľa ZŠ v Kapušanoch vo veci presunu našich rómskych žiakov do školy v Chmeľove – poslanci navrhujú zaslať sťažnosť na riaditeľa školy na odbor školstva.

**8. Diskusia (rôzne)**

Starosta: - pracovníci MOS budú umývať okná v Dome smútku,

* predložil kópiu listu p. Mihályovej o vyplatení 13. platu za rok 2014 zamestnankyniam OcÚ (H. Martonová, S. Ondičová) v zmysle KZ s odborovou organizáciou SLOVES.

H. Bakaľarová, I. Gaľová: - je potrebné zaslať SLOVESu pripomienky ohľadom nesúhlasu vyplácania stravných lístkov počas dovolenky a pracovnej neschopnosti.

P. Cina: - je potrebné vytlačiť všetky zápisnice a uznesenia z roku 2015, dať ich podpísať a zverejniť na obecnej stránke,

D. Ďurana: - požiadavka na pozvaného hosťa zasadania (predseda DHZ p. M. Sučko ml.) – hasiči by na oplátku za štedrú podporu ich organizácie mali pomôcť s opravou zámkovej dlažby jestvujúceho chodníka pri cintoríne, materiál zabezpečí OcÚ.

H. Bakaľarová: - na ďalšiu schôdzu je potrebné do programu zaradiť bod ohľadom stanovenia tarifnej triedy pre H. Martonovú – prizvať ju na zasadanie,

P. Cina: - informácia ohľadom Rozsypaného uličky – do uličky vraj ústi aj odpadové potrubie z domácnosti J. Orečného – potreba preveriť skutkový stav a navrhnúť riešenie!

**9. Návrh na uznesenie**

Obecné zastupiteľstvo schválilo uznesenie zo zasadnutia konaného dňa 18. 06. 2015, ktoré tvorí samostatnú prílohu tejto zápisnice.

Poslanci hlasovali nasledovne:

ZA: 5 PROTI: 0 ZDRŽALI SA: 0

**10. Záver**

Starosta obce poďakoval všetkým za účasť a  zasadnutie OZ ukončil.

Zapisovateľ:

Zástupca starostu: Overovatelia: Starosta obce: